
RAPORT DE SPECIALITATE

privind renunțarea la realizarea obiectivului de investiții 
„Reparaţii capitale corp cantină la Spitalul Clinic de Urgenţe pentru copii Louis Ţurcanu, din Timisoara Piaţa Regina Maria(Dr Iosif Nemoianu) Nr.2, jud. Timis”


Descrierea situaţiei actuale

Investiția la obiectivul ”Reparaţii capitale corp cantină la Spitalul Clinic de Urgenţe pentru copii Louis Ţurcanu, din Timisoara Piaţa Regina Maria(Dr Iosif Nemoianu) Nr.2, jud. Timis” a fost inițiată de Serviciul Școli Spitale prin referatul de includere în Programul de Investiții al anului 2018, cu nr. SC2018-2006/29.01.2018. Dosarul investiției a fost transmis  în luna Aprilie a anului 2018 către Biroul de Construcții Instalații în vederea promovării acesteia. Ca urmare, Biroul de Construcții a demarat procedura de achiziție a serviciului de proiectare (faza DALI+PT), fiind desemnat căștigător al licitației proiectantul de specialitate SC GRAPHIC SPACE SRL cu care s-a semnat contractul de prestări servicii nr. 12 din 30.01.2019. Conform prevederilor contractuale, termenul de predare a documentației a fost de 60 de zile de la data emiterii ordinului de începere al serviciului, condiționat de perioada de obținere a avizelor/acordurilor menționate în certificatul de urbanism aferent investiției. Ulterior, documentația de avizare a lucrărilor de intervenții  a fost aprobat prin Hotărârea Consililui Local Timișora nr. 222 din data de 23.04.2019, prin această hotărâre fiind aprobați inclusiv indicatorii tehnico-economici ai investiției. Ulterior acestei date s-a reluat prestarea serviciului de proiectare (faza PT), fiind predat autorității contractante Proiectul Tehnic, Documentația DTAC, Documentația DTOE, Documentația economică, obținându-se astfel Autorizația de Construire cu nr. 1269 din data de 25.09.2019.  
În anul 2019, prin Hotărârea Consiliului Local nr. 528/2019, se actualizează devizul general al investiției în conformitate cu cerintele avizului de Securitate la incendiu Nr. 251/19/SU-TM din 09.08.2019 pentru scenariul de Securitate la Incendiu de pe amplasamentul Spitalului Clinic de Urgente pentru copii Louis Turcanu, din Timisoara Piata Regina Maria (Dr. Iosif Nemoianu), nr. 2, jud. Timis, format din cele doua compartimente:
- Compartiment de incendiu 1, format din corpurile Cl - Pediatrie (la care se adauga pasarela propusa), C2 -Oncohematologie, C3 - Bloc alimentar si Spalatorie, C4 - Corp de legatura, C6 - Rezervor de apa pentru incendiu si Casa Pompelor, C7 - Depozit de Carburanti si C8 - Punct Trafo;
-Compartiment de incendiu 2, format din corpurile C10 - aflat in executie si C9 - Casa Poarta si Farmacie;
s-a putut trece la definitivarea proiectului tehnic (PTh+DTAC) prin implementarea masurilor impuse prin Scenariul de Securitate la Incendiu aprobat.
În baza Autorizarizației de Construire, a fost demarată procedura de achiziție a lucrărilor de execuție, iar în urma derulării unei proceduri de achiziție publică a fost desemnată câștigătoare asocierea TT&Co Solaria SRL (lider) și EURAS SRL (asociat) cu care a fost semnat contractual de execuție lucrări cu nr. 259/2020 în valoare de 3.421.483,61 lei fără TVA.
Ordinul de începere a lucrărilor a fost emis de către beneficiar începând cu data de 01.04.2021. Lucrările au început cu organizarea de șantier, urmate de lucrări de decopertare și demolare conform Proiectului Tehnic. Pe parcursul executării acestor categorii de lucrări, în urma dezvelirilor la pereți și pardoseli, au fost constatate mai multe degradări și deficiențe structurale ascunse sub tencuieli, șape sau în spatele unor pereți de gips carton. În urma constatării acestor degradări sau deficiențe, dirigintele de șantier a solicitat oprirea lucrărilor și reevaluarea situației existente, prin punctul de vedere înregistrat la Municipiul Timișoara cu SC2021-025771/15.09.2021. Motivarea sistării fiind faptul că o parte din acestea nu erau vizibile la momentul întocmirii expertizei și ulterior a Proiectului Tehnic, iar alte degradări au avansat față de momentul în care s-a efectuat expertiza.
Degradările constatate sunt:
· tasări însoțite de cedarea fundației pe axul 5
· fisurarea pereților cu dislocare pe axele A÷H
· fisurarea cu dislocare a pardoseli de la nivelul parter pe axul 4
· elementele decorative din beton de fațade sunt desprinse 
· hidroizolație la nivelul subsolului compromisă
· instalații de apă-canal sparte care au permis infiltrarea apei la nivelul fundațiilor
· instalații asupra cărora s-au făcut modificări ulterior întocmirii proiectului

Deficiențele structural sunt:
· lipsa fundațiilor pereți situați pe axele B,C,D, E la corpul de legătură cu cu corpul A
· zidărie nețesută în urma intervenții ulterioare
· buiandrugi lipsă sau de lemn
· grindă întreruptă și sprijinită cu un stâlp metalic (intervenție neautorizată)
· lipsa legăturilor între pereți și stâlpi pe toate axele
· umpluturi  la nivelul pereților structurali cu altele materiale decât cele utilizate inițial, în general materiale cu portanță redusă

Deficiențe la nivel funcțional:
· lipsa unei rampe la nivelul subsolului care să permită accesul echipamentelor de la spălătorie
· lipsa unor circuite funcționale la nivelul spălătorie și cantinei

Ca urmare a constatării acestor degradări și deficiențe atât structurale și funcționale, s-a luat decizia efectuării unei noi expertize care să pună în evidență starea actuală a imobilului și care să prezinte soluții pentru continuarea proiectului. Expertiză tehnică cu nr.1551/02.2022 a fost elaborată de proiectantul de specialitate CONS TREI SRL prin expert tehnic Crașovan I. Cornel. 
Concluziile acestei expertize sunt:
” În urma expertizei întocmite privind ANALIZA POSIBILITĂȚII DE CONTINUARE A LUCRĂRILOR DE REABILITARE, MODERNIZARE A CORPURILOR DE CLĂDIRE CANTINĂ ȘI CORP DE LEGĂTURĂ CORP C3,C4*LOUIS ȚURCANU concluzionăm următoarele:
· Clădirea prezintă un grad avansat de degradare (fisuri, crăpături la pereți și palnșee)
· Una din cauzele degradărilor evidențiate, este tasări diferențiale ale fundațiilor ceea ce presupune efectuarea de subturnări în condiții greu accesibile și costisitoare
· Gradul avansat de umiditate acumulat în materialele ce alcătuiesc structura clădirii, constituie un factor de infecție
· În conformitate cu prevederile normativului P 100-3/2019 punctul 3.3 aliniatul 5 clădirile aparținând integral domeniului public sau privat al statuui sau a unităților administrative teritoriale, la care lucrările de intervenție sunt însoțite de lucrări de reparații capital, tipul și anvergura lucrărilor de intervenție se stabilesc astfel încât după efectuarea acestora clădirea să poată fi încadrată în clasa de risc seismic Rs IV, fapt ce conduce la cheltuieli ce depășesc semnificativ valoarea de înlocuire a clădirii existente.
· În condițiile celor prevăzute mai sus se propune deființarea clădirii.
· Desființarea clădirii corp C3,C4 nu afectează rezistența și stabilitatea clădirilor alăturate întrucât aceste corpuri sunt separate de acestea.
· Pentru desființarea clădirii corp C3,C4 se va întocmi o documentație tehnică și se va obține autorizația de desființare.”

Suma decontată până în prezent pentru realizarea investiției este de 148.478,83 lei, fără TVA. Pentru execuția lucrărilor a fost decontată suma de 93.324,43 fără TVA, rezentând 2,73%  din valoare contractului de execuție lucrări.

Situația propusă

Având în vedere concluziile expertului tehnic, precum și a faptului că investiția este la început (2,73% din contract realizat), se propune oprirea investiției și desființarea acesteia.

Luând în considerare cele expuse anterior, nevoile actuale ale Spitalului de Copii Louis Țurcanu, dar și faptul că Documentația de Avizare a Lucrărilor de Intervenții ”Reparații capitale corp cantină la Spitalul Clinic de Urgențe pentru copii ”Louis Țurcanu” din Timișoara” elaborată de proiectantul Graphic Space SRL în anul 2018 nu mai corespunde cerințelor actuale,

Apreciem că prin renunțarea la obiectivul de investiții existent și remodelarea spațiului se pot acoperi o seamă de necesități pentru care în acest moment nu există soluții. Printr-o nouă abordare arhitecturală cu o viziune proaspătă asupra modului de valorificare a zestrei funciare se vor putea crea noi spații ce vor duce la creșterea actului medical, a confortului pacienților și a aparținătorilor acestora. Totodată, se vor reloca și anumite echipamente ce se află în diverse locuri din curte, aspect ce va asigura un flux optim în ceea ce privește întreținerea acestora, îmbunătățirea aspectului general al Spitalului de Copii, precum și creșterea suprafeței spațiilor verzi.

La o verificare atentă, având în vedere deprecierile constatate și prin expertiza tehnică, se constată că suma necesară pentru remedierile, ce nu sunt prevăzute în contract, este mai mică decât suma prevăzută de proiectant ca diverse și neprevăzute. În acest caz, blocajul proiectului într-o fază avansată este iminent.

În data de 08.06.2022 a avut loc Ședința de Comandament, fiind încheiat Procesul Verbal al ședinței cu nr. SC2022-14232/08.06.2022,  în care a fost prezentat Raportul de Expertiză cu nr.1551/02.2022,  elaborat de proiectantul de specialitate CONS TREI SRL prin expert tehnic Crașovan I. Cornel. La Ședința de Comandament au participat: constructorul JV TT&Co Solaria SRL-EURAS SRL reprezentat de Tișea Tudor, proiectantul GRAPHIC SPACE SRL reprezentată de Murărașu Ovidiu, dirigintele de șantier Borcilă Alexandru ca reprezentant MANAGEMENT ASSES SRL, beneficiarul Primăria Municipiului Timișoara reprezentată prin Șef Birou Contrucții Civile - Ioan Dominteanu și Consilier -Sebastian Mateș. În urma prezentării Raportului de Expertiză s-a convenit ca în cazul în care Consiliul Local al Municipiului Timișoara va hotărî oprirea proiectului se vor înceta contractele de comun acord, cu decontarea la zi a activităților prestate și fără alte pretenții față de restul de executat.

În concluzie, în baza observațiilor Dirigintelui de șantier Borcilă Alexandru și a Expertizei Tehnice 1551/02.2022 elaborată de proiectantul de specialitate CONS TREI SRL prin expert tehnic Crașovan I. Cornel, se propune: 
	- renunțarea la realizarea investiției
[bookmark: _GoBack]	- anularea indicatorilor tehnico-economici: ”Reparații capitale corp cantină la Spitalul Clinic de 	Urgențe pentru copii ”Louis Țurcanu” din Timișoara” aprobați prin Hotărârea Consiliului Local cu nr. 528/2019  cu o  valoare totală a investiţiei conform devizului general de 6.032.243,53mii lei (inclusiv TVA), din care    C+M are valoarea de  3.352.861,44  mii lei (inclusiv TVA);	. 
- încetarea contractelor de: 
a) proiectare nr. 12/30.01.2019 încheiat cu GRAPHIC SPACE SRL  în valoare de 49.890 lei fără TVA
b) execuție lucrări nr. 259/19.11.2020 încheiat cu Asociarea format din T.T.&Co Solaria SRL-lider și EURAS SRL-asociat în valoare de 3.421.483,61 lei fără TVA
c)supraveghere a lucrărilor prin diriginți de șantier nr. 194/09.09.2020 încheiat cu MANAGEMENT ASSESS SLR în valoare de 20.700 lei fără TVA

Având în vedere aspectele expuse în prezentul raport, apreciem că proiectul de hotărâre privind renunțarea la obiectivul de investiții ”Reparații capitale corp cantină la Spitalul Clinic de Urgențe pentru copii ”Louis Țurcanu” din Timișoara” îndeplinește condițiile tehnice pentru a fi supus dezbaterii și aprobării plenului Consiliului Local.  

	Viceprimar, 						Șef Birou Construcții Civile		

